《贺李观察伯东参豫章中书行省事四章 其三》
明代·张萱

才名八斗汉廷闻，牛耳于今已属君。题榜敢烦王大令，登楼不属顾将军。

装无端水半拳石，袖有罗浮一片云。为问诸生频授简，可能领略五千文。

作者简介：（1459—1527）明松江府上海人，字德晖，号颐拙。弘治十五年进士。官至湖广布政司参议，主粮储。立法禁处侵尅等积弊，忤巡抚意，遂引疾致仕。